ผมขอสอบถามหน่อยนะครับว่า มีอาการผื่นคันๆ แสบๆ เหมือนมดกัด พอตอนเกามีอาการแสบมาก มีอาการมา3วัน เป็นๆหายๆ เป็นผื่นเล็กๆ มีอาการบริเวณ หน้าอกขึ้นไปคอแล้วก้ไปท้ายทอย ไม่ทราบว่าเกิดจากอะไรหรอครับ แล้วมีวิธีการรักษาอย่างไร
สวัสดีค่ะ อาการมีผื่นคันเล็กๆและแสบมากหลายๆตำแหน่งดังกล่าวมานั้น อาจจะเกิดจากผื่นภูมิแพ้ผิวหนังซึ่งมีความร้อน เหงื่อ เป็นปัจจัยกระตุ้นสำคัญได้ มักเกิดตามข้อพับของร่างกาย สาเหตุอื่นๆเช่น ผื่นผิวหนังอักเสบจากการระคายสัมผัส การสัมผัสสารที่ก่อให้เกิดการแพ้ หรือการถูกแมลงกัด การติดเชื้อราที่ผิวหนัง ผื่นงูสวัด เป็นต้นโดยหากมีอาการแสบคันมาก สามารถบรรเทาอาการเบื้องต้นได้ด้วยการใช้น้ำเปล่าสะอาดล้าง หรือใช้น้ำเย็นประคบเพื่อลดอาการระคายเคือง แต่ห้ามไปแกะเกาบริเวณดังกล่าว ยังไม่เอายาอะไรไปทาเอง กินยาแก้คันเพื่อบรรเทาอาการได้ หลีกเลี่ยงปัจจัยใดๆที่กระตุ้นให้มีอาการ เช่นความร้อน การอับเหงื่อและถ้าตุ่มแสบคันดังกล่าวยังอยู่มาก ผื่นลุกลาม หรือมีลักษณะคล้ายการติดเชื้อเช่นปวด บวม แดง ร้อน มีหนองไหล ควรรีบไปพบแพทย์